406 Intelligence and Miscellaneous Articles. 



excruciare, aut futilium tricas argutiarum innectere; non steriles 

 conserere rixas, ludicroque cum larvis certamine velitari ; non vola- 

 ticas insequi chimaeras, evanidasque passim per lubricos calles venari 

 conjecturas : sed manifesta adstruere principia, certas conclusiones 

 elicere, utiles regulas condere, jucundasque nobis incumbet quae- 

 stiones expedire. Curae siquidem nostrae fundus committitur exco- 

 lendus, tot artium foecunda parens, tot scientiarum inconcussa basis, 

 tot in rem humanatn commoditatum perennis scaturigo, Geometria ; 

 cui scilicet uni aequum est, ut praecipua vitae oblectamenta, prae- 

 sidia salutis, incrementa for tun ae, operaeque nostrae compendia ac- 

 cepta referamus ; quod eleganter et commode habitamus ; quod tutis 

 ab hostili incursione vallis protegimur ; quod per infidos fluctus se- 

 cura commercia celebramus; quod agrorum pacifice fines dispescimus ; 

 quod momenta ponderum aequa lance expendimus, justaque suum 

 cuique mensura dispensamus ; quod vastas susque deque, quo volu- 

 mus, levi digito moles versamus, immanemque rerum perpusilla vi 

 resistentiam profligamus, quod speciosis spectaculis et concinnis 

 ocellos simulachris oblectamus, quodque harmonicis auriculas con- 

 centibus delinimus ; quod terreni faciem orbis delineamus accurate, 

 remque mundi publicam nostro universam conspectui subjicimus, 

 quod temporis fluxam seriem apte digerimus, et rerum vices agen- 

 darum debitis intervallis distinguimus, quod coelestium radiorum in 

 usus nostros subtilem efficaciam derivamus ; quod mente demum su- 

 peros accedimus, imo superos admovemus nobis, nostraque neutiquam 

 a tellure disjuncti per aethereas libere regiones spatiamur, leges ipsis 

 praescribimus inviolabiles caecis, et vagos syderum circuitus certos 

 intra cancellos coercemus. Ut praeteream in palaestra rationem 

 nostram geometrica cum ad valide intorquenda argumentorum tela, 

 turn ad caute declinandos sopbismatum ictus ; cum ad nervose 

 disserendum, turn ad solide dijudicandum, ad prompte inveniendum, 

 ad recte disponendum, ad dilucide explicandum utilissime exerceri ; 

 nee non ad attentae meditationis perferendum taedium, ad alacrem 

 cum objectis difficultatibus conflictum, ad pertinacem in studiis 

 solertiam usu componi mentem, et robore confirmari : instabilem 

 hac et inaequalem phantasiam, quasi saburra, librari ; hac fluctuantem 

 anchora figi; hac desultoriam orbita contineri; luxurianshac ingenium, 

 ceu falce, castigari, obtusum ac cote exacui, praefervidum hoc fraeno 

 reprimi, torpidum hoc stimulo excitari ; nulla clarius lampade per 

 caecas naturae ambages, nullo certius filo per tortuosos philosophici 

 labyrinthi anfractus vestigia regi incedentis, nee alia demum bolide 

 veritatis fundum facilius explorari. Ne dicam, hinc quam varia 

 rerum cognitione ditetur, quam multiplice perpoliatur ornatu, quam 

 salubri pabulo nutriatur animus, et quam sincera voluptate perfun- 

 datur. Nam illius, quae coelos, quae terras, quae maria permetitur, 

 scientiae nulla juste limites describat, nulla plene complectatur uti- 

 litates, nulla penitus laudes exhauriat oratio. Et alioquin in materia 

 decantata ab omnibus, et vobis intimius perspecta, improbe stolidus 

 sim, si aut meam frustra abutar operam, aut vestram ulterius violem 

 patientiam. Quanquam haud mediocrem jure meo possim in geome- 

 triae auditoribus patientiam exigere, facilemque debeam utcumque a 

 vobis veniam impetrare, si (quod felici cedat augurio) optimum me 

 hodie praestiterim geometram, hoc est pessimum oratorem. Dixi." 



